burgasdotpro/wikipedia huggingface dataset:
Leo Fall

Leo Fall (* 2. február 1873, Olomouc – † 16. september 1925, Viedeň) bol rakúsky operetný skladateľ. Meno "„Leo“" je skratkou z "Leopold".
Životopis.
Narodil sa v rodine kapelníka c.k. pešieho pluku č. 9 v Olomouci. Po skončení miestneho gymnázia navštevoval konzervatórium vo Viedni. Keď doštudoval, zamestnal sa vo vojenskej kapele ktorú viedol Franz Lehár st. – otec neskoršieho operetného skladateľa Franza Lehára. Keď jeho otec založil vlastnú kapelu v Berlíne, musel Leo Fall aj so svojimi bratmi ísť za ním, aby mu pomáhal. V roku 1894 sa zamestnal ako dirigent v Central-Theater a v roku 1896 sa stal hlavným dirigentom v Centralhallen-Theater v Hamburgu. Začal aj komponovať šansóny. Po návrate do Berlína uviedol v roku 1901 spolu s Victorom Hollaendrom svoju revue "Eine feine Nummer". Viac však túžil po úspechu na opernom poli. Jeho prvá opera "Frau Denise" (1902) uvedená v Hamburgu mala len mierny úspech, rovnako aj opera "Irrlicht" (1904) uvedená v Mannheime. Ich úspech bol však postačujúci na to, aby si ho všimli v hudobnej brandži. Ponúkli mu operetné libreto a v roku 1905 sa konala v Theater an der Wien premiéra jeho prvej operety "Der Rebell". Libreto však bolo také chaotické a nevkusné, že obecenstvo hru vypískalo. Libretista Victor León však spoznal Fallov hudobný talent a ponúkol mu nové libreto. Novú operetu "Der fidele Bauer" však divadlo neprijalo, kvôli „nevhodnej“ (sedliackej) tematike. Victor León však bol taký presvedčený o úspechu diela, že zorganizoval operetný festival v Hoftheater v Mannheime a operetu na ňom uviedol. Opereta zaznamenala veľký úspech a čoskoro sa hrala vo väčšine nemeckých divadiel. Najväčší úspech dosiahol autor operetou "Die Dollarprinzessin" (1907), a usadil sa vo Viedni. Neskôr sa opäť vrátil do Berlína, kde dosiahol slušný úspech najmä svojou operetou "Madame Pompadour" (1922).
V roku 1925 Leo Fall ťažko ochorel a zomrel na vrchole svojej kariéry.
Loppiano

Loppiano je komunitné mestečko Hnutia fokoláre v Toskánsku. Bolo založené v roku 1964, ako prvé z mestečiek hnutia.
Mestečko vzniklo v obci Incisa in Val d'Arno na pozemkoch, ktoré hnutiu daroval Eletto Folonari. V Loppiane žije trvale asi 200 osôb, ďalších 600 tam žije prechodne počas školení. Vznikli tu hudobné skupiny "Gen Rosso" a "Gen Verde". V auguste 2006 mestečko 4 000 mladých účastníkov medzinárodného zhromaždenia skautov "RoverWay'06".
Obyvatelia Loppiana pracujú v niekoľkých podnikoch v rôznych pracovných oblastiach: poľnohospodárstvo (víno, olivový olej, med), remeselníctvo (drevovýroba, textilná výroba, dekorácie), umenie.
Koma (astronómia)

Koma (iné názvy: kóma, hmlovitá obálka, zriedkavo: vlas; etymológiu pozri v článku koma) v astronómii je plynný obal okolo jadra kométy. Tvorí sa, keď kométa preletí blízko okolo Slnka na svojej vysoko eliptickej orbite; ako sa kométa zahrieva, jej častice sa topia a/alebo odparujú. Koma zvyčajne pozostáva z ľadu a prachu. Väčšie častice prachu zostávajú pozdĺž orbitálnej trajektórie kométy, kým menšie častice sú odfukované od Slnka do chvosta kométy slnečným vetrom.
Toto dáva kométe „rozmazaný“ vzhľad pri pohľade teleskopom a odlišuje ju od hviezdy.
V momente keď sa kométa priblíži k Slnku a vo vzdialenosti približne 5 AU prekročí dráhu Jupitera, vytvorí sa koma, ktorá má v blízkosti jadra radiačné vlastnosti. Je vytváraná sublimáciou ľahko vyprchávajúcich látok na strane privrátenej k Slnku a vychádza z ľadom obalených prachových čiastočiek.
Pozorovania sondou Giotto zistili, že vyparovanie sa dotýka približne 10 až 15% povrchu kométy a že vyprchávajúca hmota uniká z krehkých miest čiernej kôry. Z týchto miest unikajúce molekuly tvoria vnútornú komu. Tá sa pri ďalšom zahrievaní vďaka ionizácii a disociácii zväčšuje a nakoniec sa koma stane uvoľnovanými iónmi a radikálami viditeľnou. Toto sa deje v obklopení ultrafialového žiarenia atomárneho vodíku, a táto koma je známa tiež ako UV koma a bola pozorovaná pri kométe Hale-Bopp v roku 1997, kde dosiahla priemer 150 miliónov kilometrov. Pretože ozónová vrstva atmosféry je neprechodná pre UV žiarenie, môže byť UV koma pozorovaná iba cez satelity.
Kóma

Kóma (staršie: "koma") je tretí, najťažší stupeň kvantitatívnej poruchy vedomia. Je to stav hlbokého bezvedomia. K najčastejším príčinám patrí úraz hlavy, krvácanie do mozgu, nervové infekcie, otravy, cukrovka, nízky obsah glukózy v krvi, pečeňové zlyhanie, obličkové a niektoré endokrinné choroby. Chorého nemožno prebrať, nereaguje ani na bolestivé dráždenie.
Siréna

Siréna môže byť:
Sirény môže byť:
Sultán

Sultán je panovnícky titul používaný v moslimských krajinách.
V arabčine je to abstraktné podstatné meno s významom panovnícka moc. Spočiatku tak boli označovaní viacerí hodnostári vrátane ministrov, neskôr tak označovali nezávislých kráľov, ktorí neboli na trón dosadení. Seldžuckí Turci tomuto pojmu dali od 11. storočia nový význam a mal označovať zvrchovaného panovníka islamského sveta - čiže pozíciu, o ktorú Turci usilovali. Titul kalif tak ostal ako titul najvyššej náboženskej autority (to nebol panovník, pretože moslimovia nezniesli kombinovať náboženstvo s politikou, aj keď sa mnohí kalifovia pokúšali zasahovať do politiky štátu v čase oslabeného sultána).
Žernovice

Žernovice je obec v Česku v okrese Prachatice v Juhočeskom kraji. Nachádza sa 4 kilometre od mesta Prachatice. K dňu 1. januára 2013 tu žilo 280 obyvateľov.
Prvá písomná zmienka o obci pochádza z roku 1334.
Pamiatky.
Dvojica vzácnych božích muk nazývaných tunajšími obyvateľmi "kapličky" bola okolo roku 2000 odcudzená neznámymi páchateľmi. Na mieste starších božích muk postavil tunajší rodák Jan Ludačka kamennú repliku.
SDH Žernovice.
Zbor dobrovoľných hasičov vznikol v obci Žernovice v roku 1904. V súčasnosti má viac ako 100 členov, čo je takmer polovica obyvateľov obce.
Šach

Šach môže byť:
Kreatológia

Kreatológia je veda o tvorivosti, tvorbe, tvorení. Predmetom kreatológie je tvorba.
Diabetes

Diabetes alebo úplavica môže byť:
Viktor Svoboda

Viktor Svoboda (* 26. júl 1932, Bratislava – † 21. november 1993, Bratislava) bol slovenský kameraman.
Rehoľné pravidlá

Rehoľné pravidlá (iné pomenovania regula (rehoľa), konštitúcie) sú súborom pravidiel pre asketický život založený na evanjeliových radách chudoby, čistoty a poslušnosti, ktoré potvrdila cirkevná autorita, a ktoré sa osoby zasväteného života dobrovoľne zaviazali dodržiavať.
V rímskokatolíckej cirkvi sú známe najmä:
Vo východných cirkvách je najviac rozšírená regula sv. Bazila Veľkého. V byzantskej epoche bolo rozšírených mnoho monastierskych pravidiel. Ale najvýznamnejšie boli jeruzalemské a studitské.
"Jeruzalemské pravidlá" (pravidlá prepodobného Sávu Posväteného) – boli ovplyvnené pravidlami sv. Pachomia a sv. Bazila Veľkého. Boli napísané pre mníchov, ktorí žili v rozptýlených jaskyniach – kéliách a v cerkvi sa schádzali spolu iba na spoločných bohoslužbách.
"Studitské pravidlá" (pravidlá prepodobného Teodora Studitu) – boli napísané pre mníchov žijúcich v mestskom monastieri pod vedením jedného igumena. Na Rusi ich zaviedol prepodobný Teodóz Pečerský v Kyjevo-Pečerskej lavre.
Oskar Šághy

Oskar Šághy (* 23. apríl 1935) bol slovenský kameraman. Zomrel 12. mája 2018.
Jozef Šimončič (kameraman)

Jozef „Dodo“ Šimončič (* 1. august 1943, Bratislava) je slovenský kameraman a fotograf.
Prvé experimenty s fotografiou a filmovaním si vyskúšal so svojimi bratrancami Igorom a Miloslavom Lutherovými. V roku 1970 absolvoval FAMU v Prahe. Počas štúdia spolupracoval s Elo Havettou, Jurajom Jakubiskom a ďalšími postavami českej novej vlny. Významným sa pre neho tiež stala spolupráca s Jurajom Herzom, s ktorým natočil aj svoj absolventský film Sladké hry minulého leta, ktorý bol úspešný na MTF Monte Carlo. Medzi jeho slávne diela patria Ružové sny Dušana Hanáka. Dnes je prezident Asociácie slovenských kameramanov.
Zoltán Weigl

Zoltán Weigl (* 19. marec 1955 – † 20. december 2003, Nové Zámky) bol slovenský kameraman.
Po ukončení štúdia kamery na FAMU v Prahe pôsobil ako kameraman v spravodajstve. Od roku 1985 bol ­samostatným kameramanom, podieľal sa na realizácii niektorých dokumentov a hraných diel pre kiná, aj televíziu.
Zoznam generálnych predstavených Rehole kazateľov

Toto je zoznam generálnych predstavených Rehole kazateľov (dominikánov).
Koma

Koma alebo kóma môže byť:
Kóma alebo staršie aj koma môže byť aj stav hlbokého bezvedomia v medicíne, pozri kóma
Koma môže byť aj:
Kóma môže byť aj román Robina Cooka, pozri Kóma (román)
Etymológia.
Optický, astronomický a akustický význam pochádza z latinského slova coma (vyslovuje sa s krátkym o; významy: vlas, vlasy, srsť, lístie, tráva, klasy, kvety), ktoré pochádza z gréckeho slova komé (významy: vlas, chvost kométy).
Význam stav hlbokého bezvedomia pochádza zo stredovekého latinského slova coma (vyslovuje sa s dlhým o; významy: chorobná spavosť, spánok, bezvedomie), ktoré pochádza z gréckeho slova kóma (význam: hlboký spánok).
Význam čiarka pochádza prostredníctvom nemeckého Komma (vyslovuje sa s krátkym o; význam: čiarka) z latinského slova comma (vyslovuje sa s krátkym o; významy: zárez, úsek, úder a pod.), ktoré pochádza z gréckeho slova komma (rovnaké významy ako v latinčine).
Významy kmotor a kamarát pochádzajú z maďarského slova koma (významy: kmotor, dobrý priateľ).
Regula

Regula (nárečovo aj "reguľa") môže byť:
Ad hoc

Ad hoc (čítaj "ad hok") je latinské slovné spojenie, ktoré znamená „na toto“, „na tento účel“, v doslovnom preklade „k tomu“. Vo všeobecnosti označuje riešenie navrhnuté na konkrétny účel, ako oblek na mieru od krajčíra, ručne vytvorený sieťový protokol alebo matematický vzťah pre konkrétne použitie, na rozdiel od všeobecných riešení, ktorými by boli v tomto prípade konfekčný oblek, štandardizovaný protokol a všeobecný matematický vzťah. Tiež môže hovoriť o improvizovanom a často impromptu riešení alebo udalosti na rozdiel od dobre pripravených.
Ad hoc počítačová sieť.
V počítačových sieťach je ad-hoc metóda sieťového spojenia, často asociovaná s bezdrôtovými (wireless) zariadeniami. Spojenie sa nadväzuje na dobu trvania jednej relácie (session) a nevyžaduje základovú stanicu (base station). Namiesto toho zariadenie objavuje ostatné vo svojom dosahu a tieto navzájom komunikujú, aby vytvorili sieť. Zariadenia môžu po pripojení vyhľadať cieľové uzly, ktoré sú mimo dosahu posielaním broadcast požiadaviek, ktoré každý uzol posúva ďalej. Spojenia naprieč viacerými uzlami sú možné - multihop (viacskoková) ad-hoc sieť. Smerovacie protokoly potom poskytujú stabilné spojenie aj ak sa uzly pohybujú.
Pozri IEEE 802.11 alebo Bluetooth. Alternatívou je infraštruktúra, ktorá používa základovú stanicu na správu siete v jej dosahu.
Termín ad-hoc sieť môže tiež znamenať nezávislú množinu základných služieb (IBSS, independent basic service set).
Ad hoc hypotéza.
Vo filozofii a vede, ad hoc často znamená pridanie vyplývajúcej hypotézy alebo úpravy filozofickej či vedeckej teórie, aby sa sťažilo jej vyvrátenie kompenzáciou anomálií, ktoré teória v pôvodnej forme neočakávala. Filozofi a vedci často podozrievavo alebo skepticky pozerajú na teórie, ktoré sa spoliehajú na neustále, neelegantné ad hoc úpravy. Pozri Skeptic's Dictionary: "Ad hoc" hypothesis. Množstvo vedeckého chápania a poznávania sa spolieha na modifikáciu existujúcich hypotéz a teórií, ale tieto sa odlišujú od "ad hoc" hypotéz v tom, že vysvetlenie anomálií odhaľujú nové spôsoby vyvrátenia.
Zaujímavým príkladom "ad hoc" hypotézy je pridanie kozmologickej konštanty Albertom Einsteinom do poľa rovníc všeobecnej teórie relativity, aby bol umožnený vznik modelu stacionárneho vesmíru. Hoci sa na to neskôr odvolával ako na svoju najväčšiu chybu, zistilo sa, že formálne dosť dobre zodpovedá teóriám temnej energie. Každopádne účel, pre ktorý Einstein kozmologickú konštantu zaviedol, právom považoval za chybné ulpievanie na tradičných predstavách o vesmíre. A to nielen preto, že aj v rámci teórií temnej energie naďalej považujeme vesmír za nestacionárny.
Ideál (okruhu)

Majme okruh (R,+,·). "I" je neprázdna podmnožina R. "I" sa nazýva ideál, ak pre všetky "a, b ∈ I" a všetky "r ∈ R" platí
"Poznámka:" Každý ideál je aj podokruh, ale nie každý podokruh musí byť ideál.
Ideál

Ideál môže byť:
Ideál (filozofia)

Ideál je významový útvar obsahujúci predstavu niečoho dokonalého (napr. človeka, organizácie spoločnosti atď.) a požiadavku alebo prianie, aby sa toto dokonalé stalo skutočnosťou. Stav splnenie tohto priania sa označuje ako šťastie.
Ideál je spravidla súhrnom noriem, stelesneným v obraze určitej najvyššej hodnoty, ktorý sa stáva vzorom činnosti subjektu, jeho správania a konania, a teda aj stimulom a regulátorom jeho činnosti.
Okruh

Okruh môže byť:
M3U

M3U je formát súborov určený na uchovávanie playlistov. Pôvodne bol vyvinutý pre program Winamp, ale dnes patrí k najrozšírenejším formátom playlistov. Podporujú ho aplikácie XMMS, Windows Media Player, foobar2000, iTunes, Amarok a mnohé ďalšie.
Súbory majú príponu .m3u. Ako MIME typ sa používa codice_1 (odporúčané), prípadne codice_2.
Špecifikácia.
Playlisty vo formáte M3U sú bežné textové súbory, obsahujúce zoznam ciest k hudobným súborom na každom riadku. Cesty môžu byť absolútne (napr.: "C:\Hudba\Skladba.mp3") alebo relatívne vzhľadom na umiestnenie M3U súboru (napr.: "..\Album\Skladba.mp3")
Príklad základného M3U playlistu:
 Skladba 1.mp3
 C:\Hudba\Umelec\Album\Skladba 2.mp3
 http://www.webstranka.sk:8000/radio.mp3
Existuje aj rozšírená verzia M3U, v ktorej sú okrem súborov ukladané aj informácie o dĺžke, autorovi a názve skladby. Tieto súbory sú označené hlavičkou codice_3 na prvom riadku a pred každým názvom súboru je uvedený popisujúci riadok v tvare codice_4
Príklad rozšireného M3U playlistu:
 #EXTM3U
 #EXTINF:251,Nejaký autor - Skladba 1
 Skladba 1.mp3
 #EXTINF:251,Iný autor - Skladba 2
 C:\Hudba\Umelec\Album\Skladba 2.mp3
 #EXTINF:-1,Moje obľúbené on-line rádio
 http://www.webstranka.sk:8000/radio.mp3
Vostok (polárna stanica)

Vostok je ruská výskumná stanica vo Východnej Antarktíde, neďaleko južného magnetického pólu. Jej nadmorská výška je 3 488 m. Dňa 21. júla 1983 tu namerali absolútne najnižšiu teplotu na Zemi, -89,2 °C.
Stanica bola dokončená v roku 1957 a nepretržite fungovala do roku 1994, keď bola dočasne vyradená z prevádzky. Dnes stanicu využívajú vedci z Ruska, Francúzska a USA.
Pod stanicou je v hĺbke 4000 m jazero Vostok.
Program

Program môže byť:
Rudolf Cigánik

Rudolf Cigánik (* 10. január 1961, Handlová) je slovenský akademický maliar, ilustrátor, grafik, sochár a svetovo uznávaný tvorca poštových známok.
Dielo.
Vydal už svoj druhý samizdat o vytvorení najväčšej poštovej známky na svete klasickou technológiou oceľorytiny vo veľkosti 7,3× v máji 2004, tentoraz do ocele vyryl v podobe známok portréty svojej netere Martiny Cigánikovej a jej snúbenca Petra Chromčáka. Známky sú súčasťou originálnej pozvánky na ich svadbu. Namiesto nominálnej hodnoty je na nej vytlačená hodina sobáša.
Vyhlásenie známky roka 2002 v Kostoľanoch pod Tríbečom v Zlatomoravskom okrese bolo vyvrcholením medzinárodnej filatelistickej výstavy Nitrafila. Víťazom 10. ročníka ankety o najkrajšiu známku Slovenska za rok 2002 sa stal po Cigánik už tretí raz za sebou. V tomto prípade ide o výnimočnú dvojznámku, na ktorej je zobrazený Bojnický zámok v nominálnej hodnote 12 Sk a terasy v čínskom Handan (8 Sk).
Obe známky sa používajú aj v Číne, kde je ich nominálna hodnota 80 jüanov. Autora prišiel oceniť aj veľvyslanec Čínskej ľudovej republiky na Slovensku Juan Guisen, ktorý zdôraznil, že známková tvorba prináša aj Číňanom veľkú radosť. Svedčí o tom i skutočnosť, že pri uvedení známky vlani na jeseň odhalili pri terasách Handan Cigánikovi pamätnú tabuľu. Za výnimočný možno považovať i fakt, že na realizáciu známky bol vyhlásený konkurz, do ktorého sa prihlásili traja slovenskí a štyria čínski výtvarníci. Rudolf Cigánik sa doteraz autorsky podieľal na 64 slovenských známkach, najbližšie vyjde jeho divá mačka.
Súčasťou výstavy Nitrafila bola tiež anketa o najkrajšiu slovenskú známku desaťročia. Aj v nej zvíťazil Cigánik spolu s výtvarníkom Dušanom Kállayom. Ide o dejiny poštového práva v nominálnej hodnote 20 Sk vydané v roku 2000.
V roku 2006 bolo na záchranu krásneho handlovského kostolíka U dobrého pastiera vytvorené dielo, ktoré je v podobe grafického listu a je na ňom zobrazený kostolík U dobrého pastiera a pastier. Tento grafický list bol v predaji a ten kto si toto dielo zakúpil prispel na rekonštrukciu zvonice, ktorá stojí pri kostolíku U dobrého pastiera. V roku 2012 bola o Cigánikovi vydaná publikácia – ide o autorovu monografiu pod názvom „Rudo Cigánik: V tieni znám(k)y“. Rudolf Cigánik je autorom bronzovej sochy sv. Barborky, ktorá je umiestnená vo fontáne na námestí baníkov. V roku 2017 vytvoril pre exteriérovú expozíciu Slovenského banského múzea v Handlovej sochu sv. Barbory, patrónky baníkov v životnej veľkosti. Žije a tvorí v Handlovej.
David Herbert Lawrence

David Herbert Lawrence (* 11. september 1885 – † 2. marec 1930) bol anglický spisovateľ, predstaviteľ anglického modernizmu. Je autorom románov, poviedok, reportáží, básní a literárnokritických diel.
Jeho najznámejší román "Milenec lady Chatterleyovej" ("Lady Chatterley's Lover", 1928) bol na svoju dobu odvážnym stvárnením vzťahu muža a ženy. Bol označený ako nemravný a ako taký aj zakázaný.
Libertín

Libertín môže byť:
Martin Štrba (kameraman)

Martin Štrba (* 26. august 1961, Levice) je slovenský kameraman, štvornásobný držiteľ ceny Český lev a trojnásobný držiteľ ceny Slnko v sieti za najlepšiu kameru.
V rokoch 1976 – 1980 študoval fotografiu na Strednej umelecko-priemyselnej škole v Bratislave a odtiaľ prešiel priamo na pražskú FAMU, kde v roku 1985 absolvoval katedru kamery. Najčastejšie spolupracuje so slovenským režisérom Martinom Šulíkom (filmy "Neha, Všetko čo mám rád, Záhrada, Orbis pictus, Krajinka") a s českým režisérom Vladimírom Michálkom (za film "Je třeba zabít Sekala" dostal Českého leva, "Anděl exit", šesťdielny televízny seriál "Záchranári").
Bol aj hlavným kameramanom multimediálneho projektu "Zlatá šedesátá", ktorý zahŕňa 26 televíznych portrétov českých a slovenských filmových osobností 60. rokov 20. storočia.
Peter Beňa

Peter Beňa (* 5. september 1957) je slovenský kameraman.
Juraj Galvánek

MgA. Juraj Galvánek (* 11. máj 1944, Trenčín) je slovenský kameraman.
Životopis.
Po ukončení strednej školy pracoval dva roky ako asistent kamery. Vyštudoval FAMU v Prahe — odbor filmový a televizní obraz. Natáča dokumentárne aj hrané filmy, spolupracuje s televíziou. Ako kameraman Štúdia dokumentárnych filmov Koliba, natočil množstvo dokumentov. Nevyhýbal sa ani skutočne rizikovým prácam, ako natáčanie výstavby komínov, či výcvik rogalistov. Pracoval na trikových a hudobných klipoch, napr. pre Joža Ráža a Miroslava Žbirku. Spolupracoval na televíznom magazíne o filme "Ráčte vstúpiť". Spolupracoval na natáčaní dokumentárnych seriálov "Veľké civilizácie staroveku" a "Kelti". Od roku 1992 pôsobí ako slobodný umelec, od r. 1999 nakrúca ako kameraman a neskôr tiež koproducent hraných filmov, ktoré majú pre neho výlučne umelecký potenciál. Podpísaná je pod nimi spolupráca so svetoznámym výtvarníkom a režisérom Jánom Švankmajerom. Člen Asociácie slovenských kameramanov a Slovenskej filmovej a televíznej akadémie.
Národný štát

Národný štát je štát (do veľkej miery) jedného národa, prípadne aj dvoch tesne spojených národov. Politické hranice takého štátu sa prevažne zhodujú s etnickými hranicami a jeho právny systém je značne ovplyvnený zvykmi daného národa. 
Národné štáty sú hlavne štáty, ktoré vznikli v Európe v novoveku a v moderných dejinách. Takmer všetky dnešné európske štáty vznikli ako národné štáty. V súčasnosti v dôsledku internacionalizácie prevláda tendencia nahradiť národné štáty štátmi budovanými na občianskom princípe.
Príklady vzniku národných štátov.
Západná Európa.
Vývoj v západnej Európe prebiehal rôzne. Francúzsky národ je do značnej miery produktom dlhodobej existencie svojho štátu (čiastočné pofrancúzštenie bretóncov a podobne). Pre Švajčiarsko (ak tu vôbec o národe možno hovoriť) to platí obdobne, ale z toho dôvodu, že ide o dlhodobý multietnický štát (politický národ). Nemecký a taliansky národ je zas pôvodne etnický (jazykový), až neskôr vznikol národný štát. O (jednom) španielskom národe zas možno (aj v dôsledku dlhej moslimskej okupácie polostrova) hovoriť najskôr od 18. storočia, v ústave sa španielsky národ spomína až v roku 1812. 
Národné štáty na troskách Osmanskej ríše.
Na Balkáne a nepriamo aj v rakúskej monarchii národné štáty v dôsledku tureckej okupácie od 16. storočia ani vzniknúť nemohli. Až na troskách Osmanskej ríše vzniklo 6 štátov: V období rokov 1804 až 1830 Srbsko a Grécko, v rokoch 1856 až 1861 Rumunsko, v rokoch 1876 až 1878 Bulharsko a v roku 1913 Albánsko. (Šiestym štátom bola Čierna Hora, ktorá si zachovala určitú samostatnosť po celý čas osmanskej nadvlády.) Vznik štátov bol sprevádzaný vojnami s Tureckom a aj medzi sebou navzájom, preto hranice nikdy nenadobudli definitívnu podobu a odvtedy sa o Balkáne hovorieva ako o sude s pušným prachom.
Národné štáty na troskách Rakúsko-Uhorska.
V záverečnej fáze 1. svetovej vojny spojenci až do jari 1918 váhali, či uprednostniť zachovanie Rakúsko-Uhorska alebo vytvorenie samostatných štátov na jeho mieste. V 14. bodoch prezidenta Wilsona z 8. januára 1918 sa ešte uvažoval len o etnických autonómiách v rámci Monarchie. V prospech vytvorenia národných štátov rozhodlo okrem iného:
Filip Kuba

Filip Kuba (* 29. december 1976, Ostrava) je bývalý český reprezentant v ľadovom hokeji.
Klubový hokej.
Filip Kuba je obranca. Je 188 cm vysoký a váži 91 kg (údaj z roku 2006). Najvyššiu hokejovú súťaž začal hrať v sezóne 1994/95 v drese HC Vitkovice v českej hokejovej extralige. V roku 1995 si ho vybral tím Florida Panthers v 8. kole úvodného draftu NHL ako 192. v celkovom poradí. V sezóne 1996/97 odišiel do zámoria. Prvé dve sezóny odohral v nižšej profesionálnej súťaži AHL najskôr za Carolina Monarchs a neskôr za New Haven Beast. V sezóne 1998/99 sa dostal v drese Floridy prvýkrát na ľad NHL, odohral tam však iba 5 zápasov a v nasledujúcej sezóne 13 zápasov. V sezóne 2000/01 prestúpil do novozaloženého klubu Minnesota Wild. Stal sa stabilným hráčom Minnesoty a hrával za tento klub s číslom 17 . Na sezónu 2005/06 mal uzavretú zmluvu na 1,691 mil. dolárov. 1. júla 2006 podpísal ako voľný agent zmluvu s klubom Tampa Bay Lightning. V lete 2008 ho Tampa aj s Alexadrom Picardom vymenila do Ottawy Senators za Andreja Meszároša.
Reprezentácia.
Filip Kuba získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 17.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Kaštieľ v Zlatých Moravciach

Kaštieľ Migazziovcov je jednoposchodová barokovo-klasicistická budova v Zlatých Moravciach.
Má dve krídla orientované do parku - dnes je z neho zachovaná len menšia časť. V roku 1789 kaštieľ prestaval viedenský kardinál Krištof Bartolomej Anton Migazzi. Jeho erb je na prednom tympanóne kaštieľa. Západné krídlo so zamurovanými arkádami pochádza pravdepodobne z obdobia druhej polovice 17. storočia. Na nádvorí kaštieľa je pomník Janka Kráľa z bieleho bulharského mramoru od akad. sochára Jána Kulicha. V budove kaštieľa sídli v súčasnosti Mestské kultúrne stredisko, ktorého súčasťou je aj mestská knižnica (momentálne presťahovaná do Základnej školy Robotnícka kvôli statike budovy) a na prízemí pravého krídla pobočka Ponitrianskeho múzea v Nitre, Mestské múzeum.
Letný arcibiskupský palác

Letný arcibiskupský palác je barokový palác v Bratislave na námestí Slobody 2899/1, ktorý je sídlom Úradu vlády Slovenskej republiky.
Dejiny.
Začiatkom 17. storočia odkúpil od miestnych mešťanov arcibiskup František Forgáč územie na ktorom je dnešný palác a zriadil tu záhradu. Približne v roku 1614 tu vzniklo sídlo arcibiskupa. Arcibiskup Juraj Lipai dal v rokoch 1642 až 1666 postaviť novú budovu. V rokoch 1761–1765, na príkaz arcibiskupa Františka Barkóciho, pôvodne renesančné letné sídlo ostrihomských arcibiskupov prestaval architekt Franz Anton Hillebrandt do neskoršej barokovej podoby.
V areáli sa nachádza Lipaiovská záhrada zo 16. storočia. V záhrade paláca mal takmer 10 rokov dielňu významný barokový rakúsky sochár Georg Rafael Donner. Záhradu pôvodne zdobilo veľa rôznych sôch, ale väčšina z nich sa stratila v 19. storočí, keď bola v paláci dočasne vojenská nemocnica.
Marek Malík

Marek Malík (* 23. jún 1975, Ostrava) je bývalý český hokejista.
Klubový hokej.
Marek Malík je obranca. Je 196 cm vysoký a váži 98 kg (údaj z roku 2006). Najvyššiu hokejovú súťaž začal hrať v českej hokejovej extralige v sezóne 1993/94 za HC Vitkovice. Ešte v roku 1993 si ho v úvodnom drafte NHL vybral dnes už nejestvujúci klub Hartford Whalers v treťom kole ako 72. v poradí. Už v nasledujúcej sezóne sa v drese tohto klubu dostal aj na ľad NHL, ale bolo to iba na jediný zápas. Získal v ňom však svoj prvý bod v NHL za prihrávku na gól. Väčšinu tejto aj nasledujúcej sezóny však odohral za Springfield Falcons v nižšej profesionálnej súťaži AHL. Až v sezóne 1996/97 sa mu podarilo preraziť a odohral za Hartford 47 zápasov. To však bol posledný rok existencie klubu Hartford Whalers, ktorý sa presťahoval do Severnej Karolíny a zmenil názov na Carolina Hurricanes. 
Marek Malík strávil nasledujúce tri sezóny v Európe a v nižšej súťaži AHL (1997/98 Malmö Redhawks v švédskej Elitserien, 1998/99 New Haven Beast v AHL a 1998/99 HC Vítkovice). V sezóne 1998/99 sa vrátil do NHL a stal sa stabilným hráčom klubu Carolina Hurricanes až do sezóny 2002/03, keď prestúpil do Vancouver Canucks. V tomto klube strávil aj nasledujúcu sezónu. V sezóne 2004/05 (počas lockoutu v NHL) hral opäť za rodné Vítkovice v českej extralige. V sezóne 2005/06 sa stal členom silnej českej légie v New York Rangers. Hrá s číslom 8 a má uzavretú zmluvu na 2,5 mil. dolárov ročne.Po sezóne 2007/2008 si hladá nový klub.
Reprezentácia.
Marek Malík získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 8.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Planimetria

Planimetria alebo geometria v rovine je časť euklidovskej geometrie zaoberajúca sa dvojrozmernými útvarmi.
Základné útvary v rovine 
Bod, priamku a rovinu považujeme za základné geometrické pojmy, ktoré nedefinujeme, ale 
pomocou nich definujeme ostatné geometrické útvary. 
Uvedené tri typy (neprázdnych) množín bodov zároveň predstavujú základné geometrické 
útvary v rovine (priestore). 
Označovanie: body: A, B, C, …, P, Q, R, …, 
 priamky: a, b, c, …, p, q, r, …, alebo pomocou bodov: ←AB→, ←PQ→ , ... 
 roviny: α, β, γ, …, π, ν, µ, ρ, … alebo pomocou bodov: ←ABC→, ←PQR→, ...
Jan Bulis

Jan Bulis (* 18. marec 1978, Pardubice) je bývalý český reprezentant v ľadovom hokeji.
Klubový hokej.
Jan Bulis je stredný útočník. Je 186 cm vysoký a váži 92 kg (údaj z roku 2006). Už ako sedemnásťročný začal hrať v sezóne 1995/1996 v zámorí za Barrie Colts v juniorskej súťaži OHL. V roku 1996 si ho vybral klub Washington Capitals v úvodnom drafte NHL v druhom kole ako 43. v poradí. Už v sezóne 1997/1998 sa stal stabilným hráčom Washingtonu. V sezóne 2000/2001 prestúpil do klubu Montreal Canadiens, kde hral s výnimkou sezóny 2004/2005, keď počas lockoutu v NHL hral za HC Moeller Pardubice v českej hokejovej extralige. V sezóne 2006/2007 hral za Vancouver Canucks. Následne hral v Kontinentálnej hokejovej lige, kým neukončil kariéru.
Reprezentácia.
Jan Bulis získal s reprezentáciou Česka bronzovú olympijskú medailu na Zimných olympijských hrách 2006 v Turíne. Bol nominovaný aj na Majstrovstvá sveta v lotyšskej Rige. Oblieka reprezentačný dres s číslom 38.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Pearlharborská zátoka

Pearlharborská zátoka (normovaný slovenský názov; iné slovenské názvy: Pearlharborský záliv, Pearl Harbor, zriedkavo: Perlový prístav; angl. "Pearl Harbor" ("Bay")) je zátoka (prípadne záliv) a zároveň prirodzený (a sčasti aj umelý) prístav na ostrove Oahu na Havajských ostrovoch, západne od mesta Honolulu.
Pri a v tejto zátoke sa nachádza okrem iného vojenská základňa USA, ktorá sa volá Joint Base Pearl Harbor-Hickam. Táto vznikla v roku 2010 formálnym zlúčením námornej základne Naval Station Pearl Harbor (skrátene nazývanej: Pearl Harbor) a leteckej základne Hickam Air Force Base. Základňu Naval Station Pearl Harbor 7. decembra 1941 napadlo japonské letectvo, čo spôsobilo vstup USA do druhej svetovej vojny - pozri: útok na Pearl Harbor.
Národ

Národ (zastaráv. nácia, knižne plemeno) je historicky vzniknuté spoločenstvo ľudí vytvorené pôsobením rôznych faktorov, ako sú spoločné územie, kultúra, jazyk, hospodárska história, psychika, náboženstvo a podobne, a ktoré má spravidla vôľu tieto spoločné faktory brániť či rozvíjať.
Pojem „národ“ sa v detailoch väčšinou inak chápe v etnografii, v politológii a inak v historických vedách. 
Pôvodné národy spravidla vznikli z kmeňov alebo podľa inej koncepcie z národností. Národy však vznikli aj inak - na americkom kontinente v novoveku prirodzene ako suma prisťahovalcov na území daných štátov (napr. USA, pozri aj politický národ). Hranice medzi národmi a národnosťami sú spravidla veľmi vágne, ale uvádza sa, že v súčasnosti na svete existuje asi 300 národov a 1500 národností. 
V stredoveku sa príslušnosť k „národu“ spravidla určovala podľa miesta (krajiny) narodenia. V novoveku a moderných dejinách sa spravidla určuje podľa jazyka. V stredovekom a čiastočne novovekom Uhorsku pojem „natio Hungarica“ označoval všetkých šľachticov Uhorska bez ohľadu na etnickú príslušnosť.
Mnohé moderné štáty sú už stále menej založené na národnom princípe, ale naopak na občianskom princípe. Rozpor medzi národným a občianskym princípom však existoval už v starovekom Ríme, kde sa rozlišovali pojmy "natio" (národ v zmysle národných kmeňov) a "populus" (národ v zmysle ľud).
Republika siedmich spojených provincií

Republika siedmich spojených provincií alebo Republika siedmich spojených Nizozemí (voľne označovaná aj ako Republika siedmich spojených nizozemských/holandských provincií, Spojené nizozemské/holandské provincie, Spojené provincie Nizozemska, Nizozemská republika, Holandská republika, Nizozemsko, Holandsko) bol historický štátny útvar zhruba na území dnešného Holandska, existujúci od 26. júla 1581 do 18. januára 1795. 
Vznikla počas nizozemskej revolúcie na základe utrechteskej únie. V roku 1609 jej nezávislosť uznalo Španielsko a roku 1648 vestfálsky mier.
Išlo o federáciu zloženú zo 7 autonómnych provincií, ktorými boli Holland, Zéland, Frízsko, Groningen, Utrecht, Gelderland a Overijssel. Okrem týchto autonómnych celkov republika zahŕňala aj 4 územia pod priamou správou generálnych stavov. K týmto územiam patrilo Drenthe, Stavovské Flámsko, Stavovské Brabantsko a Stavovské Limbursko.
Algoritmus z-buffer

Algoritmus z-buffer je algoritmus používaný v počítačovej 3D grafike. Algoritmus je jednoduchý na implementáciu, no veľmi náročný na pamäť – používa až dva buffre.
Vickers Vimy

Vickers Vimy bolo britské ťažké bombardovacie lietadlo vyvinuté ku koncu prvej svetovej vojny. Lietadlo navrhol Rex Pierson. Prvý prototyp vzlietol 30. novembra 1917. Napriek tomu, že z troch prototypov boli dva zničené, typ preukázal dobré výkony a v marci 1918 bola objednaná výroba tak v materskej továrni ako aj licenčná výroba v ďalších 3 firmách (celkovo bolo počas vojny objednaných 1130 kusov). Na konci vojny, 31. októbra 1918, RAF vlastnilo len tri kusy v operačnom stave, dva sa nachádzali pri skúšobných jednotkách, tretí patril Independent Force vo francúzskom Nancy a bol pripravený k náletom na ciele v Nemecku. Na základe Vickers Vimy vznikli civilné stroje Vimy Commercial a Vernon.
Služba.
Prvou jednotkou RAF vyzbrojenou Vickers Vimy sa stala až v júli 1919 58. peruť v Egypte. Vickers Vimy slúžil v rámci Royal Air Force na strednom východe do roku 1925, kedy ho nahradil typ Vickers Virginia. V severnom Írsku doslúžil v roku 1929.
Civilná verzia, "Vimy Commercial", so zväčšeným trupom, sa vyrábala v roku 1919, väčšinou pre zahraničných zákazníkov. Prvý Vimy-Commercial vzlietol 13. apríla 1919 ešte s vojenským sériovým číslom K107 (neskôr stroj získal civilné registračné číslo G-EAAV). Najmä Čína objednala typ vo veľkom množstve 100 kusov, ale problémy s platbami pravdepodobne spôsobili nedokončenie objednávky.
Diaľkové prelety.
Viac ako vojenským použitím sa Vickers Vimy preslávil diaľkovými preletmi.
Karbid vápenatý

Karbid vápenatý alebo acetylid vápenatý (CaC2) ľudovo nazývaný karbid.
Karbid vápenatý je vysoko reaktívny s vodou za vzniku acetylénu a hydroxidu vápenatého:
Tvarom a tvrdosťou je len málo odlišný od bežnej kamennej triešte. Jeho farba je od svetlofialovej, cez hnedú až po tmavosivú. Pri reakcii so vzdušnou vlhkosťou sa granuly karbidu vápenatého pokrývajú svetlohnedou až svetlosivou vrstvou hydroxidu vápenatého. Samotný karbid vápenatý nemá žiadne škodlivé účinky na ľudský organizmus, avšak pri styku s vlhkou pokožkou dochádza k jeho premene na následne vzniknutý produkt hydroxid vápenatý má mierne leptavé účinky na pokožku. Ďalšie poškodenie pokožky je spojené s rapídnym úbytkom vlhkosti a teda jej vysušením. Preto sa neodporúča prichádzať priamo do styku s karbidom vápenatým.
Výroba.
Vyrába sa z koksu, uhlia (obe zložky sú zdrojom veľmi čistého uhlíka) a oxidu vápenatého (CaO) pri vysokej teplote bez prístupu vzduchu.
Využitie.
Karbid sa využíva na výrobu acetylénu, ktorý sa používa na zváranie alebo rozpaľovanie železa.
Dostupnosť a skladovanie.
Karbid vápenatý sa pre svoju vysokú reaktívnosť s vodou skladuje vo vodotesných plastových nádobách alebo vreckách. Je ho možné kúpiť v špecializovaných predajniach za cenu cca 8 € za kilogram. Dostupný je v rôznych rozmeroch granulátu (od niekoľko milimetrov až po 15 cm).
Karol Lohay

Karol Lohay (* 17. jún 1957, Košice) je slovenský bridžista, medzinárodný majster, súkromný podnikateľ. 
Bridž hrá od roku 1969. Hrával aj prvú šachovú ligu.
V rebríčku majstrovských bodov slovenských bridžistov bol dlhodobo na 1. mieste, stal sa prvým slovenským národným aj medzinárodným majstrom. Podľa rebríčka prepočtu majstrovských bodov je doteraz na prvom mieste. 
V októbri 2007 bol zvolený za člena predsedníctva Slovenského bridžového zväzu.
Softbal

Softbal () je tímový šport hrávaný najmä v USA a Ázii. Tento šport je veľmi podobný bejzbalu. Princíp je taký istý, ale hrá sa na menšom ihrisku a lopta je väčšia.
Princíp hry.
Softbal je rýchlejšou a dynamickejšou verziou bejzbalu.
Ihrisko.
Ihrisko je iné, ako sme zvyknutí z futbalu, volejbalu, či basketbalu. Má tvar pravouhlého kruhového výseku. Je rozdelené na dve časti, ktoré sa nazývajú vnútorné pole a zadné pole. Vnútorné pole je ohraničené métami.
Méty.
Sú vankúše, ktoré sú od seba vzdialené 18 m. Nazýjú sa podľa poradia 1. méta, 2. méta, 3. méta a domáca méta. Majú štvorcový tvar, domáca méta je päťuholníková. Bežec, ktorý začína na domácej méte, má za úlohu obehnúť ich v tomto poradí a až po tom, ako sa vráti na domácu métu získava bod.
Hráči.
V zápase proti sebe hrajú dve družstvá, z ktorých každé má 9 hráčov.
Útok.
Hráči v poradí od 1 po 9 prichádzajú páliť. Ich cieľom je, ako sme už povedali méty obehnúť v poradí od 1. méty, až po domácu a tým získať bod. Body je možné získať len na pálke - v útoku, nikdy nie v obrane. 
Obrana.
Cieľom hráčov, ktorí sú rozmiestnení po ihrisku je, brániť tým druhým získať bod. Môže sa im podariť hráča z útočiaceho družstva vyradiť z hry (ten už nemá právo postupovať po métach a tým získať bod), ale niekedy sa im to nepodarí a hráč získava méty a po obehnutí všetkých mét bod. Vyradenie hráča útočiaceho družstva sa nazýva aut.
Rozostavenie hráčov v obrane.
Hráči v obrane (teda v poli) nie sú po ihrisku rozmiestnení len tak náhodou. Mnoho skúsenosti a dlhá história doviedla ľudí, ktorí sa softballu venujú, k základným a najlepším umiestneniam hráčov v poli. Každý z nich má aj svoje pomenovanie a číslo.
Aut.
Je viacej možností, ako môžu hráči v obrane vyautovať útočiacich súperov.
Zmena.
Keď sa hráčom v obrane podarí urobiť tri auty nastáva zmena - hráči, čo boli doteraz v obrane idú útočiť a tí, čo útočili idú brániť. Celá takáto výmena sa volá zmena (angl. inning). V normálnom zápase je takýchto zmien 7.
Chalíl Džibrán

Chalíl Džibrán, , (* 6. január 1883, Bšarri, Libanon – † 10. apríl 1931, New York) bol libanonský básnik, prozaik a výtvarník
V roku 1894 s matkou a súrodencami odišiel do Spojených štátov, ktoré sa mu stali novou vlasťou. Tu vyšla jeho tvorba v angličtine a arabčine. Zomrel v roku 1931 v New Yorku, pochovaný bol podľa svojho želania v rodnej dedine.
Stal sa jedným z najčítanejších autorov 20. storočia. Len v USA sa predalo niekoľko miliónov exemplárov diela "Prorok", ktoré sa na zozname bestsellerov udržalo štyridsať rokov. Príbeh lásky "Zlomené krídla" bol na zozname bestsellerov ešte dlhšie.
Fačkov

Fačkov je obec na Slovensku v okrese okrese Žilina.
Poloha.
Nachádza sa na južnom okraji Rajeckej kotliny, na pomedzí Strážovských vrchov a Malej Fatry, pod dominantou regiónu - vrchom Kľak. Cez Fačkov preteká Suchý potok, ktorý v obci ústi do Rajčanky.
Obcou prechádza cesta I/64, spájajúca Žilinu s Prievidzou cez Fačkovské sedlo. Najbližšími mestami sú Rajec () a Rajecké Teplice (), Žilina je vzdialená a Prievidza .
Dejiny.
Prvá písomná zmienka je z roku 1351, spomína sa ako "Luchka" - „osada na lúčke v lese“. Názov obce je odvodený od mena prvého dedičného richtára, ktorý sa volal Fachkó. Obec patrila považskému panstvu, malú časť chotára vlastnili zemani.V obci sa nachádza barokový Kostol svätého Mikuláša postavený v roku 1761, ktorý už prešiel viacerými rekonštrukciami. 
Názov obce sa stáročiami menil: v roku 1471 sa uvádza ako Fachkwa Lhota, v roku 1508 ako Faczkow a v roku 1773 ako Fačkov. Pokým v roku 1598 v obci stálo 35 domov, v roku 1784 to bolo už 126 domov, v ktorých žilo 158 rodín a 1045 obyvateľov. Pri sčítaní ľudu v roku 1828 mal Fačkov 123 domov a 1374 obyvateľov, čím sa radil medzi väčšie sídla. Obyvatelia sa v hornatom kraji zaoberali chovom dobytka a pálením liehu, po vzniku Prvej republiky sa rozšírilo poľnohospodárstvo a lesné hospodárstvo. Počas povstania tu pôsobil Revolučný národný výbor a intenzívnu činnosť v širokom okolí vyvíjali partizáni. 
Turizmus.
Horské prostredie v okolí obce poskytuje široké možnosti na zimnú aj letnú turistiku. Okrem peších turistov sú v oblasti vhodné podmienky na cykloturistiku, v neďalekom Fačkovskom sedle aj na bežecké a zjazdové lyžovanie.
Kliper (kozmonautika)

Kliper je viacnásobne použiteľná návratová kabína, ktorú projektovala Ruská kozmická agentúra ako náhradu za kozmické lode Sojuz. Životnosť návratovej kabíny mala byť 25 letov alebo 10 rokov. V roku 2006 došlo pre nedostatok financii k zastaveniu celého projektu.
Parametre.
Na obežnej dráhe mala loď Kliper samostatne zostať podľa plánov maximálne 15 dní. V spojení s kozmickou stanicou až 1 rok. Kozmická loď bola projektovaná pre 2 až 6 kozmonautov a až 700 kg nákladu. Veľkou výhodou oproti Sojuzom mala byť tiež lepšia schopnosť bočného manévrovania, čo by umožnilo presnejšie pristávanie.
K mnohonásobne použiteľnej časti kozmickej lode malo byť vždy nutné vyrobiť kompletnú prístrojovú časť vrátane orbitálnej časti, tepelného štítu a padáka návratovej kabíny.
S Kliperom mala byť vyvinutá aj nová nosná raketa Onegia.
Plavnica

Plavnica je obec na Slovensku v okrese Stará Ľubovňa.
Polohopis.
Časti obce.
Funduš, Popodstav, Píla, Rurkováne, Hlinik, Ceheľňa, Taborisko,
Vodné toky.
Šambronka, Jasenok
Školstvo.
V Plavnici sa nachádza základná škola s materskou školou v ktorej sa vzdeláva od 1. do 9. ročníka a v materskej škole sú tri triedy. V roku 2013 začala rekonštrukcia a nadstavba školy kvôli veľkému počtu žiakov. V areáli školy je multifunkčné ihrisko s umelou trávou (36x18), telocvičňa, hokejové ihrisko a ihrisko s prírodnou trávou (90x45).
Politika.
Obecné zastupiteľstvo.
Obecné zastupiteľstvo má 9 členov.
Elias Lönnrot

Elias Lönnrot (* 9. apríl 1802, Sammatti, Fínsko – † 19. marec 1884, Sammatii) bol fínsky spisovateľ, filológ a zberateľ ľudovej poézie. Je naznámejší svojim zostavením fínskeho národného eposu Kalevala.
Životopis.
Narodil sa v Sammatti ako syn krajčíra. Študoval medicínu na univerzite v Turku, ale v roku, keď nastúpil, vypukol v meste veľký požiar, pri ktorоm univerzita vyhorela, preto sa ako väčšina ostatných presunul do Helsínk, kde aj roku 1832 promoval. Potom prijal miesto oblastného lekára v Kajaani v severovýchodnom Fínsku. V tom čase tam panoval hladomor, ktorý urýchlil rezignáciu predchádzajúceho lekára a umožnil mladému lekárovi získať toto miesto. Niekoľko nasledujúcich rokov so zlou úrodou viedol k veľkým stratám v populácii. Lönnrot písal listy štátnym úradom, v ktorých žiadal potraviny. Bol jediným lekárom pre asi 4 000 ľudí v jeho oblasti v dobe, kedy bolo lekárov málo a boli drahí a ľudia skôr dôverovali dedinským mastičkárom a miestnym ľahko dostupným liečebným prostriedkom.
Jeho najväčší prínos bol lingvistický a filologický. Zaujímal sa o fínčinu, o ktorej začal písať v roku 1827 a začal zbierať ľudové povesti vidieckеho obyvateľstva svojej doby. Niekoľkokrát vyrazil na cesty, pri ktorých zbieral ľudovú poéziu. Navštevoval aj Laponsko a blízke časti ruskej Karélie. Povesti zobrané pri cestách využil vo svojich knihách vrátane "Kalevaly".
Roku 1860 vydal Lönnrot prvý vo fínskom jazyku napísaný herbár "Flora Fennica — Suomen Kasvisto". Herbár s Th. Saelanom rozšíril a znovu vydal v roku 1866. Kniha obsahovala rastliny, ktoré Lönnrot zobral pri svojich cestách, poznámky o ich použití a opisy kvetov a listov.
Zomrel 19. marca 1884 v Sammatti v Južnom Fínsku.
Fínsky grafik Erik Bruun použil Lönnrotovu podobizeň ako motív na päťstomarkovú bankovku.
Štefanovce

Štefanovce môže byť:
Štefanovce (okres Vranov nad Topľou)

Štefanovce sú obec na Slovensku v okrese Vranov nad Topľou.
Polohopis.
Štefanovce ležia na južnom okraji Nízkych Beskýd v doline pravostranného prítoku Ondavky. Nadmorská výška v strede obce je a v chotári 170 Mierne členitý povrch chotára tvoria horniny bradlového pásma a centrálnokarpatský flyš. Svahy a zarovnané chrbty sú pokryté svahovými hlinami.
Dejiny.
Obec je doložená v roku 1479 vo forme Sthefanocz, neskôr ako Stefanowcze 1773; Stefanovce, po maďarsky Stefanóc, Istvántelke. Patrila panstvu Humenné, v roku 1557 mala 4 porty. Koncom 16. storočia ju dosídlili na zákupnom práve. V roku 1715 mala z 18 domácností 6 obývaných, v roku 1787 mala obec 38 domov a 273 obyvateľov, v roku 1828 mala 36 domov a 250 obyvateľov. V 18. storočí boli zemepánmi Sirmaiovci i Barkóciovci, ktorí si tunajšie majetky udržali do 20. storočia. V predvojnovom období sa obyvatelia zaoberali poľnohospodárstvom. V rokoch 1944-1945 sa zúčastnili v partizánskych bojoch. Boli zamestnaní v Strážskom, Humennom, Hencovciach a Košiciach. Časť pracovala ako súkromne hospodáriaci roľníci.
Obyvateľstvo.
Počet obyvateľov k 31.12.2009 bol 107, z toho 50 mužov a 57 žien.
ELO (rating)

ELO alebo koeficient Elo alebo Elo rating je spôsob hodnotenia relatívnej výkonnosti hráčov v mentálnych športoch, napríklad v šachu alebo v go.
ELO šach.
Elo system je spôsob na určenie relatívnej výkonnosti hráča. Pôvodne bolo určené pre šachovú hru. Nazýva sa podľa svojho autora Árpáda Élőa (1903-1992), amerického profesora fyziky maďarského pôvodu. Hlavný predpoklad profesora Élőa bol, že výkonnosť všetkých šachistov predstavuje náhodnú premennú s normálnym rozdelením. Hoci hráč môže hrať výrazne lepšie alebo horšie každú jednu partiu, Élő predpokladal, že stredná hodnota výkonnosti daného hráča sa mení len veľmi pomaly s časom. Výkonnosť môže byť odvodená len od počtu výhier, remíz a prehier. Podľa aktuálneho ELA hráča a priemerneho ELA jeho súperov v turnaji sa dá určiť predpoklad, koľko bodov by mal daný hráč získať. V prípade, že získa viac bodov ako ratingový systém očakáva, jeho ELO sa úmerne zvýši. V prípade, že nedosiahne predpokladaný bodový zisk, ELO sa upraví smerom nadol. V USA bolo ELO zavedené v roku 1959, FIDE ho prijala v roku 1970.
ELO go.
Podobne ako v šachu v hre go sa používa aj Elo hodnotenie.
20. kyu má 100 Elo, každá vyššia trieda má o 100 Elo viac, 1. kyu má 2000 Elo, 7. dan 2700 Elo.
Škála pre profesionálne dany je odstupňovaná po 30 Elo, 1p=2700 Elo až po 9p=2940 Elo. Kým Elo kolíše podľa aktuálnej výkonnosti, dosiahnutá majstrovská trieda hráčovi zostáva doživotne. Keď sa stretnú dvaja hráči s rovnakým Elo, víťazovi sa priráta 7.5 Elo bodov, porazenému sa 7.5 Elo bodov odráta. 
ELO bridž.
V minulosti sa ELO hodnotenie používalo aj v niektorých bridžových zväzoch. Vzhľadom na náročnosť jeho prepočítavania v bridži (keď sa hrá párový turnaj, tak pár hrá okrem súperov pri stolíku, aj proti celému poľu) a výsledok je ovplyvnený aj výkonom spoluhráča, sa v súčasnosti ELO v bridži nepoužíva. V skutočnosti by však lepšie kvantifikovalo výkonnostnú úroveň hráčov, než jednoduchšie systémy, ako sú napríklad majstrovské body, ktoré nijako nezohľadňujú výkonnostnú úroveň súperov.
Vrbová nad Váhom

Vrbová nad Váhom () je obec na Slovensku v okrese Komárno. 
Šport.
Miestne futbalové družstvo hrá v prvej triede MO Komárno
Tatry (bridž)

Tatry je pôvodný slovenský licitačný systém, ktorého autorom je Ivan Tatranský.
Ivan Tatranský

Ivan Tatranský (* 16. január 1934, Trenčianska Teplá) je slovenský chemický inžinier, šachista a hráč bridžu.
Zaoberal sa skladaním šachových problémov. Po asi 10–ročnej činnosti zanechal kompozičný šach a začal sa venovať bridžu. Je autorom licitačného systému Tatry. Je vicemajstrom otvorených majstrovstiev Slovenska v bridži v súťaži družstiev za rok 2005. Bol členom predsedníctva Slovenského bridžového zväzu do októbra 2008.
Je autorom loga Slovenského bridžového zväzu.
Halton Arp

Halton Christian Arp (* 21. marec 1927, New York, USA† 28. december 2013, Mníchov, Nemecko) bol americký astronóm, ktorý sa zaoberal najmä červeným posunom kvazarov. Pracoval v hvezdárňach Mount Wilson a Palomar Observatory ako žiak Edwina Hubblea.
Zálesie

Zálesie môže byť :
Financie (finančné vzťahy)

Financie sú:
Zjednodušene možno povedať, že financie sú správa (manažment) - nie len podnikových - peňažných prostriedkov resp. príslušná náuka či teória.
Finančné vzťahy.
Finančné vzťahy sa niekedy označujú aj pojmom peňažné transakcie. Finančné vzťahy súvisia so vznikom tovarovo-peňažných vzťahov a predstavujú peňažný styk medzi ekonomickými subjektmi v trhovej ekonomike. Činnosť realizácie finančných vzťahov sa považuje za financovanie.
Oblasti financií.
Financie je možné rozdeliť na viaceré oblasti:
Finančné odbory.
Tieto finančné odbory obsahujú teoretický základ a nástroje, ktoré majú za úlohu uľahčiť finančné rozhodnutia. 
ekonómie, ktorá sa sústreďuje na vplyv reálnych ekonomických faktorov na finančné premenné ako napríklad úrokové sadzby, cenová hladina… Zaoberá sa hlavne určovaním hodnoty finančných (akcie, obligácie, opcie…) alebo reálnych (spoločnosti, nehnuteľnosti) aktív, fungovaním kapitálových trhov, finančnými inštitúciami a reguláciou (trhu, inštitúcií…).